sagorsarker/bangla-wikipedia huggingface dataset:
বাংলাদেশ ডিজেল প্ল্যান্ট লিমিটেড

বাংলাদেশ ডিজেল প্ল্যান্ট লিমিটেড বাংলাদেশের একটি রাষ্ট্রীয় মালিকানাধীন সংস্থা, এটি বাংলাদেশ সেনাবাহিনী পরিচালনা করে।
বাংলাদেশ ডিজেল প্ল্যান্ট লিমিটেড রাষ্ট্রীয় মালিকানাধীন বাংলাদেশ ইস্পাত ও প্রকৌশল কর্পোরেশনের অধীনে সরকারী মালিকানাধীন কর্পোরেশন ছিল। এটি ২০০৪ সালে ৭৪০ মিলিয়ন টাকার বেশি লোকসানের কারণে বন্ধ হয়ে গিয়েছিল কারণ নিয়ে। ২০০৭ সালে এই প্ল্যান্টটি বাংলাদেশ সেনাবাহিনীর হাতে হস্তান্তর করা হয়েছিল যার ফলে এই প্ল্যান্টটি লাভজনক প্রতিষ্ঠানে পৌঁছাতে সক্ষম হয়েছিল। ২০১০ সালে প্রকল্পটি ৫০ মেগাওয়াট ডিজেল বিদ্যুৎ কেন্দ্র নির্মাণের জন্য বাংলাদেশ সরকারের কাছ থেকে একটি চুক্তি পেয়েছিল। ২০১৩ সালে রামপাল বিদ্যুৎকেন্দ্রের জন্য জমি ভরাটের জন্য একটি প্রকল্পের চুক্তি হয়েছিল। বাংলাদেশ ডিজেল প্ল্যান্ট লিমিটেড ২০১৪ সালের ফেব্রুয়ারিতে আজিমপুর এলাকার জন্য ১০,০০০ প্রিপেইড বিদ্যুৎ মিটার উৎপাদন করতে ঢাকা পাওয়ার ডিস্ট্রিবিউশন সংস্থা লিমিটেডের সাথে একটি চুক্তি স্বাক্ষর করেছে।
থারমারে

থারমারে পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসং ছিল ৫৯৯৮ জন এবং খানার সংখ্যা ছিল ৯৯৪ টি।
ত্রিবেণী, সল্যান

ত্রিবেণী পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি বা গাঁওপালিকা। ১৯৯১ সালে নেপালের আদমশুমারি অনুসারে এর জনসংখ্যা ছিল ৩৭৮৯ জন এবং খানার সংখ্যা ছিল ৭১০ টি।
পৈরী নদী

পৈরী নদী হচ্ছে ভারতের মহানদী নদীর একটি গুরুত্বপূর্ণ উপনদী। ছত্তিশগড় রাজ্যের গরিয়াবন্দ জেলার জেলার বিন্দ্রনবগড়ের কাছাকাছি অবস্থিত ভাটিগড় পাহাড় থেকে উৎপন্ন হয়ে নদীটি একই জেলার রাজিম শহরের নিকটবর্তী স্থানে মহানদী নদীতে পতিত হয়। নদীর দৈর্ঘ্য ৯০ কিলোমিটার এবং এর অববাহিকা ৩০০০ বর্গকিলোমিটার জুড়ে বিস্তৃত।
স্যানীখেল

স্যানীখেল পশ্চিম-মধ্য নেপালের রাপ্তী অঞ্চলের সল্যান জেলার স্থানীয় শারদা পৌরসভার বাজার কেন্দ্র। ১৮ ই মে ২০১৪ সালে নবগঠিত শারদা পৌরসভার সাথে সংযুক্ত করার পূর্ব পর্যন্ত এটি একটি গ্রাম উন্নয়ন সমিতি হিসেবে বিদ্যমান ছিলো। ১৯৯১ সালে নেপালের আদমশুমারি অনুসারে এর জনসংখ্যা ছিল ৩৭১১ জন এবং খানার সংখ্যা ছিল ৬৮০ টি।
পারদ থার্মোমিটার

পারদ থার্মোমিটার আবিষ্কার করেছিলেন আমস্টারডামের পদার্থবিদ ড্যানিয়েল গ্যাব্রিয়েল ফারেনহাইট (১৭১৪)। এটি সরু ব্যাসের কাচ নলের সাথে পারদযুক্ত একটি বাল্বে পারদের আয়তন বাল্বের আয়তনের তুলনায় অনেক কম। তাপমাত্রার সাথে পারদের আয়তন কিছুটা পরিবর্তিত হয়; আয়তনের ছোট পরিবর্তনে পারদ সরু তুলনামূলকভাবে সরু ও দীর্ঘ নলের দিকে চালিত ধাবিত হয়। পারদের উপরে স্থানটি নাইট্রোজেন গ্যাস দ্বারা ভরাট হতে পারে বা এটি বায়ুমণ্ডলীয় চাপের চেয়ে কম হতে পারে, এটি আংশিক শূন্য।
থার্মোমিটারটি ক্যালিব্রেট করার জন্য বাল্বটি তাপীয় সাম্যাবস্থায় যেমন বরফ/জলের মিশ্রণের মতো তাপমাত্রার মান এবং তারপরে জল/বাষ্পের মতো অন্য একটি মান সহ নমনীয় পয়েন্টগুলির মধ্যে নিয়মিত বিরতিতে বিভক্ত হয়। নীতিগতভাবে, বিভিন্ন পদার্থের তৈরি থার্মোমিটারগুলি (যেমন, রঙিন অ্যালকোহল থার্মোমিটার) বিভিন্ন সম্প্রসারণ বৈশিষ্ট্যের কারণে বিভিন্ন মধ্যবর্তী পঠন দেবে বলে আশা করা যেতে পারে; অনুশীলনে ব্যবহৃত পদার্থগুলিকে সত্যিকারের থার্মোডাইনামিক তাপমাত্রার ফাংশন হিসাবে যুক্তিসঙ্গতভাবে রৈখিক সম্প্রসারণ বৈশিষ্ট্যগুলি বেছে নেওয়া হয় এবং তাই অনুরূপ ফলাফল দেয়।
তরল থার্মোমিটারগুলোর জন্য পারদ (১৭১৪) এবং ফারেনহাইট স্কেল (১৭২৪) এর প্রয়োগ থার্মোমেট্রিতে নির্ভুলতা এবং নির্ভুলতার এক নতুন যুগে সূচিত হয়েছিল এবং এখনও পর্যন্ত (১৯৬৬ হিসাবে) এটি সবচেয়ে সঠিক হিসাবে বিবেচিত থার্মোমিটার। 
২০১২ সালে, অনেক পারদ থার্মোমিটার আবহাওয়াবিদ্যায় ব্যবহৃত হত; তারা পারদ থার্মোমিটারের ব্যবহার সীমিত করে আনে, কেননা বহু দেশ পারদের বিষাক্ততার কারণে চিকিৎসা কার্যক্রমে পারদ থার্মোমিটারের ব্যবহার নিষিদ্ধ করেছিল। কিছু নির্মাতারা গ্যালেনস্তান, গ্যালিয়াম, ইন্ডিয়াম এবং টিনের একটি তরল পারদের প্রতিস্থাপন হিসাবে ব্যবহার করতে শুরু করে।
সাধারণ "জ্বর থার্মোমিটার" -এ মৌলিক পারদ থাকে ০.৫ এবং ০.৩ গ্রাম (০.২৮ এবং ০.১৭ ড্রাম) এর মধ্যে থাকে এই পরিমাণ পারদ গিলে খেয়ে ফেললে কিছুটা বিপদ ডেকে আনবে তবে এর বাষ্প নিঃশ্বাসের সাথে নিলে স্বাস্থ্য সমস্যা দেখা দিতে পারে।
ভারতের রাজ্য সংগীতের তালিকা

ভারত দক্ষিণ এশিয়ার একটি দেশ। এটি রাজ্য এবং কেন্দ্রশাসিত অঞ্চল নিয়ে গঠিত একটি ফেডারেশন। এর মধ্যে কয়েকটি রাজ্য এবং অঞ্চল রাজ্য বিভিন্ন অনুষ্ঠানে ব্যবহারের জন্য দাপ্তরিকভাবে রাজ্য সংগীত গ্রহণ করেছে। অন্যান্য রাজ্যের গানগুলো প্রস্তাবিত হয়েছে কিংবা জনপ্রিয়, প্রচলিত এবং এগুলোর আনুষ্ঠানিক ব্যবহার রয়েছে।
গোয়া , কেরল সরকারকর্তৃক বর্তমানে সরকারি রাজ্য গান বাছাই প্রক্রিয়াধীন রয়েছে।
সিঙ্গাপুর সশস্ত্র বাহিনী

সিঙ্গাপুর সশস্ত্র বাহিনী হচ্ছে সিঙ্গাপুরের প্রতিরক্ষা বাহিনী। ১৯৬৫ সালের ৯ই আগস্ট সিঙ্গাপুর স্বাধীনতা লাভ করে এবং এরপর থেকেই সিঙ্গাপুরের সামরিক বাহিনী গঠনের চিন্তাভাবনা শুরু হয়ে যায়। সিঙ্গাপুর সেনাবাহিনীর গোঁড়াপত্তন (মূল গোঁড়াপত্তন) ১৯৬৫ সালের ডিসেম্বরে ঘটে 'সিঙ্গাপুর সেনা আইন'-এর মাধ্যমে।
সিঙ্গাপুরের ইতিহাস দেখলে দেখা যাবে সিঙ্গাপুরের কখনোই নিজস্ব কোনো সামরিক বাহিনী ছিলোনা, না ছিলো কোনো সেনাবাহিনী, না ছিলো কোনো নৌবাহিনী, তবে ব্রিটিশরা দ্বিতীয় বিশ্বযুদ্ধের সময় ব্রিটিশ সেনাবাহিনী এবং রাজকীয় নৌবাহিনী সহ রাজকীয় বিমান বাহিনীর ঘাঁটি সিঙ্গাপুর ভূখণ্ডে গড়ে তোলে অস্থায়ী ভাবে, এটার উদ্দেশ্য ছিলো জাপানি সামরিক বাহিনীর বিরুদ্ধে লড়াই করা। ১৯৫৭ সালের ১২ই মার্চ সিঙ্গাপুর পদাতিক রেজিমেন্ট নামে একটি পদাতিক বাহিনী গড়ে ওঠে স্থানীয় সিঙ্গাপুরীয় তরুণদেরকে নিয়ে এবং সিঙ্গাপুরে সামরিক বাহিনী বানানোর চিন্তা করা হয়।
সিঙ্গাপুর ১৯৬৫ সালের ৯ই আগস্ট একটি পরিপূর্ণ স্বাধীন হিসেবে আত্মপ্রকাশ করে এবং লি কুয়ান ইউ স্বাধীন সিঙ্গাপুরের প্রথম প্রধানমন্ত্রী ছিলেন, তিনি সিঙ্গাপুর সশস্ত্র বাহিনী গঠনের জন্য পদক্ষেপ নেন। সিঙ্গাপুর সেনাবাহিনীর জন্য নতুন ইউনিট গঠন, ব্রিটেন থেকে বিমান বাহিনীর জন্য পরিবহন বিমান আনয়ন এবং নৌবাহিনীর জন্য টহল জাহাজ আনা হয় অতি দ্রুত। ১৯৭০-এর দশকে সিঙ্গাপুর সামরিক বাহিনীর জন্য মার্কিন এবং ব্রিটিশ সাহায্য বড়োভাবে আসতে থাকে। সিঙ্গাপুর ভূখণ্ড ছোটো বিধায় তৈরি করা হয় একেবারেই ছোটো করে পদাতিক ব্রিগেড, গোলন্দাজ রেজিমেন্ট (ফিল্ড রেজিমেন্ট) এবং খুবই ছোটো নৌ এবং বিমান ঘাঁটি। সিঙ্গাপুর সশস্ত্র বাহিনীর নিজস্ব প্রশিক্ষণ কেন্দ্র মাত্র একটি আছে আর সেটা হলো 'সিঙ্গাপুর আর্মড ফোর্সেস ট্রেনিং ইন্সটিটিউট' বা 'সিঙ্গাপুর সশস্ত্র বাহিনী প্রশিক্ষণ কেন্দ্র' - এটাতে সৈনিক, নাবিক, বিমানসেনা এবং সকল শাখার কর্মকর্তাদের প্রশিক্ষণ হয় আর উচ্চতর প্রশিক্ষণের জন্য সিঙ্গাপুরীয়রা বিভিন্ন দেশে গমন করে।
ঢাকাইয়া উর্দু

ঢাকাইয়া উর্দু (উর্দু :ڈھاکائی اردو) হলো উর্দু ভাষার একটি উপভাষা যা কখনও কখনও সোব্বাসী ভাষা বা খোশবাসী ভাষা নামেও পরিচিত। এটি পুরান ঢাকার সোব্বাসী বা খোশবাসী সম্প্রদায়ের মাতৃভাষা যা এখনও কিছু মানুষের মধ্যে প্রচলিত রয়েছে। এটি ঢাকার নবাব পরিবারেরও কথ্য উপভাষা ছিল। বাংলাদেশের উর্দুভাষীরা সাধারণত "বিহারী" অভিহিত হয়ে থাকে এবং এদের বাংলাদেশের অনেক অঞ্চলেই দেখা যায়। অপরদিকে "ঢাকাইয়া উর্দু" হলো একটি উপভাষা বা একটি আঞ্চলিক রূপ যা শুধু পুরান ঢাকার অ-বিহারী উর্দুভাষীদের মধ্যে প্রচলিত। পূর্ববঙ্গে বাংলা ভাষা আন্দোলনের পর পাকিস্তানি সংস্কৃতি নিয়ে নেতিবাচক ভুল ধারণাগুলির কারণে এটিকে মর্যাদা না দেওয়ার ফলে উপভাষাটির ব্যবহার ধীরে ধীরে হ্রাস পায়।
"ঢাকাইয়া উর্দু" শব্দদ্বয়ের "ঢাকাইয়া" হলো ঢাকার আঞ্চলিক নাম বা "ঢাকা" শব্দের বিশেষণ। এতে ঢাকা শব্দের সাথে বাংলা "ইয়া" প্রত্যয় যুক্ত হয়েছে। আর "উর্দু" শব্দটি প্রাচীন তুর্কি "ওরদু" থেকে ব্যুৎপন্ন যার অর্থ সৈন্য বা সৈন্যশিবির।
আঞ্চলিক ভাষায় প্রমিত ভাষার চেয়ে ভিন্ন এমন কোনো না কোনো স্বতন্ত্র বৈশিষ্ট্য থাকে। তেমনই ঢাকাইয়া উর্দুর চেয়ে প্রমিত উর্দু ভাষা অনেকটা ভিন্ন। বাংলাদেশের মূল জনধারার ভাষা বাংলা হওয়ায় এটি বাংলার দ্বারা প্রভাবিত হয়েছে। এর উচ্চারণ, শব্দভাণ্ডার ও বাচনভঙ্গি পুর্ববঙ্গীয় বাংলা দ্বারা যথেষ্ট প্রভাবিত হয়েছে। তাছাড়া তেমন কোনো পৃষ্ঠপোষকতা না থাকায় এটি বিলুপ্তপ্রায়। তবে এক সংস্কৃতি যেমন সহাবস্থানের কারণে অপর সংস্কৃতিকে প্রভাবিত করে তেমনই এটি বাংলা ভাষার ঢাকাইয়া কুট্টি উপভাষাকেও প্রভাবিত করেছিল।
উর্দুর মুঘল সাম্রাজ্যে রাজকীয় স্বীকৃতি ছিল। যখন বাংলাদেশ ও বাংলা অঞ্চল মুঘল শাসনাধীনে আসে এবং সুবাহ বাংলা প্রতিষ্ঠিত হয় তখন থেকে মুঘল সাম্রাজ্যের বিভিন্ন সাংস্কৃতিক ও রাজনৈতিক উপাদান এ অঞ্চলের জীবনধারার সঙ্গে মিশে যায়। উর্দু ভাষারও সেই সূত্রে প্রবেশ ঘটে। ১৬১০ খ্রিস্টাব্দে ইসলাম খান চিশতির পূর্ববাংলা বিজয়ের পর ঢাকা প্রাদেশিক রাজধানী হয় এবং স্বভাবতই রাজধানী গুরুত্ববহ হওয়ায় এখানে বিদেশিদের আগমন ঘটে। উর্দুভাষী উত্তরভারতীয় বণিকদের দ্বারা এর প্রসার বলে ধারণা করা হয় যারা ব্যবসার উদ্দেশ্যে সুবাহ বাংলায় আসত। সুবাহ বাংলা বিশ্বের অন্যতম ধনী ও শিল্পোন্নত স্থান রূপে খ্যাতি লাভ করেছিল এবং এর অর্থনীতি শিল্প বিপ্লবের লক্ষণ দেখিয়েছিল। অষ্টাদশ শতাব্দীর মাঝামাঝি জাহাঙ্গীরনগর (বর্তমানে ঢাকা) প্রদেশের রাজধানী ছিল এবং উত্তর ভারত থেকে উর্দুভাষী বণিকরা আসতে শুরু করে। তাদের ঢাকায় অবস্থান করা, তাদের বাঙালি সহযোগীদের সাথে আলাপচারিতা এবং সম্পর্ক একটি নতুন ভাষার জন্মের কারণ হয়েছিল।
বাংলাদেশের স্বাধীনতার পর ১৯৭২ এ আনুমানিক ১,০০০,০০০ উর্দুভাষী নিজেদের পাকিস্তানে প্রত্যাবাসনের জন্য অপেক্ষা করছিল। অনেকে পাকিস্তানে প্রত্যাবর্তন করলেও কেউ কেউ বাংলাদেশে থেকে যায়। বাংলাদেশে আনুমানিক ২,৫০,০০০ জন উর্দুভাষী রয়েছে। সম্ভবত এদের মধ্যে অনেকেই এ আঞ্চলিক ভাষা ব্যবহার করত। কিন্তু বাংলাদেশের স্বাধীনতার পর পাকিস্তান বা পাকিস্তানি সংস্কৃতির প্রতি এ দেশে বিরূপ মনোভাব ছিল। পাকিস্তানি আচার আচরণ কখনোই কেউ ইতিবাচকভাবে গ্রহণ করত না। তাই ধীরে ধীরে পাকিস্তানি সাংস্কৃতিক উপাদান হ্রাস পেতে থাকে এবং বর্তমানে এই আঞ্চলিক ভাষার প্রয়োগ পাওয়া দুরূহ ব্যাপার।
বাংলা চলচ্চিত্র "জীবন নিয়ে জুয়া" এর একটি গান "মাতিয়া হামার নাম" এ ঢাকাইয়া উর্দুর প্রয়োগ ছিল যা সাবিনা ইয়াসমিন ও খুরশিদ আলম গেয়েছিলেন।
দিগদাইড় ইউনিয়ন, সোনাতলা

দিগদাইড় ইউনিয়ন বাংলাদেশের বগুড়া জেলার সোনাতলা উপজেলার একটি ইউনিয়ন।
এই ইউনিয়নের মোট আয়তন ১০.৯ বর্গকিলোমিটার।
১৯৯৪ সালের আদমশুমারী অনুযায়ীএই ইউনিয়নের মোট জনসংখ্যা ২৪,১৯৪ জন।
এই ইউনিয়ন ২৩টি গ্রাম ও ২০টি মৌজা নিয়ে গঠিত। 
ইউনিয়নের সাক্ষরতার হার ২২.৭%
ইউনিয়নটিতে দুইটি হাট রয়েছেঃ
ইউনিয়নের বর্তমান চেয়ারম্যান মোঃ আলী তৈয়ব শামীম
মধুপুর ইউনিয়ন, সোনাতলা

মধুপুর ইউনিয়ন বাংলাদেশের বগুড়া জেলার সোনাতলা উপজেলার একটি ইউনিয়ন।
এই ইউনিয়নের মোট আয়তন ১৫.৩৬ বর্গকিলোমিটার।
এই ইউনিয়নের মোট জনসংখ্যা ২৩,১৭৪ জন।
এই ইউনিয়ন ১১টি গ্রাম ও ১১টি মৌজা নিয়ে গঠিত। 
এই ইউনিয়নে ৩টি নিম্ন মাধ্যমিক বিদ্যালয় ও ১৩টি মাদ্রাসা রয়েছে। 
ইউনিয়নের বর্তমান চেয়ারম্যান অসীম কুমার জৈন।
এখানে, ৪৫টি মসজিদ, ১০টি ঈদগাহ ও ১২টি মন্দির রয়েছে।
পাকুল্লা ইউনিয়ন

পাকুল্যা ইউনিয়ন বাংলাদেশের বগুড়া জেলার সোনাতলা উপজেলার একটি ইউনিয়ন।
পাকুল্লা ইউনিয়নের পূর্বপাশ দিয়ে যমুনা নদী এবং পশ্চিম পাশ দিয়ে বাঙালি নদী প্রবাহিত হচ্ছে। পাকুল্লা ইউনিয়নের সাথে সর্বমোট ৫টি ইউনিয়নের সীমানা রয়েছে, তন্মধ্যে সারিয়াকান্দি উপজেলার দুটি ইউনিয়নের সীমানা রয়েছে: 
পাকুল্লা ইউনিয়নের সাথে আরও যে তিনটি ইউনিয়নের সীমান্ত রয়েছে তা হলো:
পাকুল্লা ইউনিয়নের যোগাযোগ ব্যবস্থা মোটামুটি উন্নত। কিছু অঞ্চল ব্যতীত প্রায় সব অঞ্চলের রাস্তা পাকা। জেলার সাথে যোগাযোগ উন্নত হওয়ার ফলে সহজেই গমন করা যায়। এছাড়া, উপজেলা সোনাতলার সাথেও যোগাযোগ ব্যবস্থা বেশ উন্নত।
এই ইউনিয়নের মোট আয়তন ৫৯৫৩ একর।
এই ইউনিয়নের মোট জনসংখ্যা ২০,৭০০ জন। তন্মধ্যে, ১০,৪৫৭ জন পুরুষ এবং ১০,২৪৩ জন নারী।
এই ইউনিয়নের সাক্ষরতার হার ৩৪.৪০%
পাকুল্লা হাট পাকুল্লা ইউনিয়নের একমাত্র ঐতিহ্যবাহী হাট।
ইউনিয়নের বর্তমান চেয়ারম্যান এ কে এম লতিফুল বারী টিম সরকার
তেকানী চুকাইনগর ইউনিয়ন

তেকানী চুকাইনগর ইউনিয়ন বাংলাদেশের বগুড়া জেলার সোনাতলা উপজেলার একটি ইউনিয়ন।
এই ইউনিয়নের মোট আয়তন ৩০ বর্গকিলোমিটার।
এই ইউনিয়নের মোট জনসংখ্যা ২১,৯২৫ জন।
এই ইউনিয়ন ১৪টি গ্রাম ও ১৪টি মৌজা নিয়ে গঠিত। 
এই ইউনিয়নে ১০টি নিম্ন মাধ্যমিক বিদ্যালয়, ২টি উচ্চ বিদ্যালয় ও ৫টি মাদ্রাসা রয়েছে। 
কাচারী বাজার।
ইউনিয়নের বর্তমান চেয়ারম্যান জাহিদুল ইসলাম মন্ডল 
এই ইউনিয়নে ৩৩টি মসজিদ, ৩টি ঈদগাহ ও ২টি মন্দির রয়েছে।
হিন্দোল রাজ্য

হিন্দোল রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ পূর্বতন এই দেশীয় রাজ্যটি বর্তমানে ঢেঙ্কানাল জেলার অন্তর্গত। রাজ্যটির রাজধানী ছিল বর্তমান ওড়িশা রাজ্যের হিন্দোল শহরে। ১৯৪৭ খ্রিস্টাব্দ পর্যন্ত এটি ব্রিটিশ ভারতের অংশ না হলেও ব্রিটিশ শাসিত পূর্বাঞ্চলীয় রাজ্য এজেন্সির অন্তর্গত উড়িষ্যার রাজ্য এজেন্সির একটি দেশীয় রাজ্য ছিল।
হিন্দোল রাজ্যের ইতিহাস খুঁজে পাওয়া যায় ৮০০ খ্রিস্টাব্দে প্রতিষ্ঠিত দুদুরকোট অঞ্চল থেকে। ১৫৫৪ খ্রিস্টাব্দে গঞ্জামের খিমেড়ি রাজাবংশের লক্ষ্মণ মহরট্ট এবং ভরত মহরট্ট নামে দুই ভাই সাম্রাজ্য মাদ্রাজ প্রেসিডেন্সি অবধি বিস্তার করতে সক্ষম হয়েছিলেন৷ ১৮০৩ খ্রিস্টাব্দের সেপ্টেম্বর-অক্টোবর মাসে ব্রিটিশ ইস্ট ইন্ডিয়া কোম্পানি ওড়িশা দখল করলে তারা হিন্দোলসহ বিভিন্ন দেশীয় রাজ্যের সাথে সন্ধি করেন৷
১৯৪৭ খ্রিস্টাব্দে ভারতের স্বাধীনতা লাভের পর ১৯৪৮ খ্রিস্টাব্দের পহেলা জানুয়ারি তারিখে হিন্দোল রাজ্য ভারতীয় অধিরাজ্যে যোগদান করে। এরপর ১৯৪৮ খ্রিস্টাব্দে ঢেঙ্কানাল, তালচের, আটমল্লিক, পাললহড়া রাজ্যগুলির ভারতের যোগদান করলে হিন্দোল সহ ওই রাজ্যগুলিকে একত্রিত করে ওড়িশা প্রদেশের ঢেঙ্কানাল জেলা গঠন করা হয়।
হিন্দোল রাজ্যের শাসকরা ছিলেন মূলত রাজপুত বংশজ, তাদের পারিবারিক উপাধি ছিল রাজা।
ভারতের রাজ্য নীতিবাক্যের তালিকা

ভারত দক্ষিণ এশিয়ার একটি দেশ। এটি ২৮ টি রাজ্য এবং ৮ টি কেন্দ্রশাসিত অঞ্চল নিয়ে গঠিত। এগুলোর মধ্যে ৫ টি রাজ্য তাদের নিজস্ব রাজ্য নীতিবাক্য গ্রহণ করেছে। আর ২০ টি রাজ্য এবং ৬টি কেন্দ্রশাসিত অঞ্চল ভারতের রাষ্ট্রীয় নীতিবাক্যকে তাদের রাজ্যের নীতিবাক্য হিসাবে ব্যবহার করে থাকে। অন্যদিকে ৩টি রাজ্য (বিহার, মণিপুর এবং উত্তর প্রদেশ) এবং ২টি কেন্দ্রশাসিত অঞ্চলের ( চণ্ডীগড় ও লক্ষদ্বীপ ) কোনও দাপ্তরিক নীতিবাক্য নেই।
ভারতের সংবিধানের ষষ্ঠ তফসিল দ্বারা প্রতিষ্ঠিত কিছু স্বায়ত্তশাসিত প্রশাসনিক বিভাগ তাদের নিজস্ব লক্ষ্যবস্তু গ্রহণ করেছেন।
কাতার–বাংলাদেশ সম্পর্ক

বাংলাদেশ-কাতার সম্পর্ক বাংলাদেশ ও কাতারের দ্বিপক্ষীয় সম্পর্কের কথা উল্লেখ করে।
দোহায় বাংলাদেশের একটি দূতাবাস রয়েছে। বাংলাদেশ ও কাতার প্রতিরক্ষা সম্পর্ক বাড়াতে সম্মত হয়েছে। কাতার চ্যারিটির বাংলাদেশে স্কুল, এতিমখানা এবং প্রশিক্ষণ কেন্দ্র রয়েছে। ২০১৪ সালে দোহায় বাংলাদেশ-কাতার মহিলা সমিতি গঠন করা হয়েছিল। বাংলাদেশের পররাষ্ট্রমন্ত্রী আবুল হাসান মাহমুদ আলী ২০১৬ সালে বাণিজ্য ও দ্বিপাক্ষিক সম্পর্ক নিয়ে আলোচনার জন্য কাতারে গিয়েছিলেন। ২০২৫ সালে বাংলাদেশের প্রধান উপদেষ্টা ডঃ ইউনুসের কাতার সফরের সময় কাতার তার রাষ্ট্রীয় নিরাপত্তার জন্য ৭২৫ জন বাংলাদেশি সেনা নিয়োগের পরিকল্পনার কথা জানায়।
২০১০ সালের নভেম্বরে শুরু হওয়া আলোচনার ফলস্বরূপ, ২০১৩ সালে কাতার থেকে এলএনজি আমদানির জন্য বাংলাদেশ একটি চুক্তি স্বাক্ষর করেছে। ২০১৩ সালে বাংলাদেশ ১.৮ মিলিয়ন ডলারের পণ্য রফতানি করেছে। বাংলাদেশের সংবাদপত্র প্রথম আলো ২০১৪ সালের অক্টোবরে কাতারে তার কাগজের সাপ্তাহিক প্রকাশনা শুরু করে, এটি দেশের বাইরে প্রকাশিত প্রথম বাংলাদেশী দৈনিক। ২০১৭ সালের জুনে, বাংলাদেশ কাতারি সংস্থা রসগাসের সাথে পরবর্তী ১৫ বছরের জন্য বছরে ২.৫ মিলিয়ন টন এলএনজি পাওয়ার চুক্তি স্বাক্ষর করেছে। যেগুলোর শিপমেন্ট ২০১৮ সালে শুরু হওয়ার কথা ছিল।
২০১৫ সালে বাংলাদেশ থেকে আগত শ্রমিকদের বৃহত্তম দল কাতারে গিয়েছিল। ২০১৫ সালে প্রায় ১২৩,০০০ প্রবাসী কাতারে মূলত নির্মাণ খাতে কাজ করছিলেন।
সুঈকোট

সুঈকোট পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিলো ৪৩৮৪ জন এবং খানার সংখ্যা ছিল ৭৭৩ টি।
শারদা, নেপাল

শারদা পৌরসভা () নেপালের পশ্চিমাঞ্চলীয় উন্নয়ন অঞ্চলের রাপ্তী অঞ্চলের সল্যান জেলায় অবস্থিত একটি পৌরসভা। ১৮ ই মে, ২০১৪ সালে সাতটি গ্রাম উন্নয়ন সমিতি নিয়ে এই পৌরসভাটি গঠিত হয়। সমিতিগুলো হলো ডাঁডাগাউঁ, হিবল্চা, কজেরী, খলঙ্গা, মার্কে, সৈজুবাল টাকুরা এবং স্যানীখেল। 
১৯৯১ সালে নেপালের জনশুমারি অনুসারে এর জনসংখ্যা ছিল ৬,৩৯০ জন। ২০১১ সালের সর্বশেষ জনশুমারি অনুসারে জনসংখ্যা বেড়ে দাঁড়িয়েছে ২৩,৭৩০ জন।
শিবরথা, নেপাল

শিবরথা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৪৩৭২ জন এবং খানার সংখ্যা ছিল ৭৪৯ টি।
ভারতের রাজ্য পতাকার তালিকা

বর্তমানে ভারতীয় প্রজাতন্ত্রের কোনও রাজ্যের সরকারি স্বীকৃত স্বতন্ত্র পতাকা নেই। 
রাজ্য প্রতীক ও নাম (অবৈধ ব্যবহার প্রতিরোধ) আইন, ১৯৫০ বা জাতীয় সম্মানের অপমান প্রতিরোধ আইন, ১৯৭১-এ রাজ্যগুলোকে স্বতন্ত্র পতাকা গ্রহণে বাধা দেওয়ার কোনও আইনী নিষেধাজ্ঞার অস্তিত্ব নেই। ১৯৯৪ সালের ভারতের সুপ্রিম কোর্টের একটি মামলা "এস. আর. বোমাই বনাম ভারত প্রজাতন্ত্রের প্রেক্ষিতে" সুপ্রিম কোর্ট ঘোষণা করেছিল যে, কোনও রাজ্যের নিজস্ব পতাকা থাকার ব্যপারে ভারতের সংবিধানে কোন নিষেধাজ্ঞা নেই। তবে, একটি রাজ্য পতাকার মাধ্যমে জাতীয় পতাকাকে অসম্মান করা উচিত নয়। ভারতের পতাকাবিধিও অন্যান্য পতাকাকে ভারতের জাতীয় পতাকার সাথে উত্তোলিত করার অনুমতি দেয়; তবে একই পতাকা দণ্ডে বা জাতীয় পতাকার চেয়ে উচ্চতর অবস্থানে উত্তোলিত করার অনুমতি নেই। 
জম্মু ও কাশ্মীর রাজ্যের ভারতের সংবিধানের ৩৭০ অনুচ্ছেদে রাজ্যকে দেওয়া বিশেষ মর্যাদার অধীনে ১৯৫২ থেকে ২০১৯ সাল পর্যন্ত একটি সরকারিভাবে স্বীকৃত রাষ্ট্রীয় পতাকা ছিল।
কোনও রাজ্য বা কেন্দ্রশাসিত অঞ্চলকে প্রতিনিধিত্ব করার জন্য যখন একটি স্বতন্ত্র ব্যানার প্রয়োজন হলে একটি সাদা জমিনের উপর রাজ্য বা কেন্দ্রশাসিত অঞ্চলটির প্রতীক প্রদর্শিত হতে পারে।
কেওনঝড় রাজ্য

কেওনঝড় রাজ্য বা কেন্দুঝর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ পূর্বাঞ্চলীয় রাজ্য এজেন্সির ওড়িশা রাজ্য এজেন্সির অন্তর্গত আয়তনের বিচারে দ্বিতীয় বৃহত্তম দেশীয় রাজ্য ছিলো এটি৷ বর্তমানে এটি মোটামুটিভাবে ওড়িশা রাজ্যের কেন্দুঝর জেলার সীমানা নির্দেশ করে৷
রাজ্যটি উত্তরে সিংভূম জেলা, পূর্বে ময়ূরভঞ্জ রাজ্য ও বালেশ্বর জেলা, দক্ষিণে ঢেঙ্কানাল রাজ্য ও কটক জেলা এবং পূর্বে পাললহড়া ও বনাই রাজ্য দ্বারা পরিবেষ্ঠিত৷ রাজ্যটি স্পষ্টভাবে ভৌগোলিকভাবে দুটি খণ্ডে বিভক্ত: নিম্ন কেওনঝড়, সমতল নদীবিধৌত পলিদ্বারা নির্মিত উপত্যকা অঞ্চল (মূলত বৈতরণী নদী) এবং উচ্চ কেওনঝড়, গন্ধমার্দন পর্বতসঙ্কুল ঘন জঙ্গলাচ্ছন তুলনামূলক অধিক উচ্চতাযুক্ত অঞ্চল৷ রাজ্যটির সর্বোচ্চ উচ্চতা ১০৭৮ মিটার৷ রাজ্যটির রাজধানী ছিলো কেন্দুঝর শহরে৷ 
কেওনঝড়ের ইতিহাস বহু শতাব্দী প্রাচীন। খ্রিস্টীয় দ্বাদশ শতাব্দীর মধ্যভাগে ময়ূরভঞ্জ রাজ্যের প্রতিষ্ঠাতা আদি সিংহ (আদি ভঞ্জ)-এর ভ্রাতা জ্যোতি সিংহ (জ্যোতি ভঞ্জ) ছিলেন এই রাজ্যের প্রতিষ্ঠাতা। অপর একটি জনশ্রুতি অনুসারেরাজপুতানার জয়পুর রাজ্যের রাজা মানসিংহের এক সন্তান জয়সিংহ পুরীর জগন্নাথ মন্দিরে দেবদর্শন করতে আসেন। তিনি পুরীর গজপতি রাজা প্রতাপেন্দ্র দেবের কন্যা পদ্মাবতীকে বিবাহ করেন। এই সময় যৌতুক হিসেবে জয়সিংহ হরিহরপুর রাজ্য লাভ করেন যা পরবর্তীকালে দুটি পৃথক তথা ময়ূরভঞ্জ এবং কেওনঝড় রাজ্যে পরিণত হয়। পদ্মাবতীর দুই পুত্র সন্তান আদি সিংহ এবং জ্যোতি সিংহ ছিলেন ওই দুই রাজ্যের শাসক তারা উভয়ই পুরীর গজপতি রাজা দ্বারা প্রাপ্ত ভঞ্জ উপাধি গ্রহণ করেছিলেন। 
কেওনঝড় এর শাসকগণ রাজা উপাধিতে ভূষিত হতেন। কেওনঝড় রাজপরিবার পার্শ্ববর্তী ময়ূরভঞ্জ লাগছে চিহ্ন ময়ূর এবং পীতাভ নীল বর্ণ নিজের রাজ্যের প্রতীক রূপে নির্ণীত করেছিলেন।
ইসমাইল খালেদি

ইহুদী রাষ্ট্র ইসরাইল প্রথমবারের মত নিয়োগ পাওয়া মুসলিম রাষ্ট্রদূত ইসমাইল খালেদি।বিশেষজ্ঞদের ধারণা, ইসরাইল নিজেদের বর্ণবাদী অপবাদ ঘোচানোর জন্য প্রথমবারের মতো রাষ্ট্রদূত হিসেবে এক আরব বেদুইনকে নিয়োগ দিয়েছে। সম্প্রতি তাকে আফ্রিকার দেশ এরিত্রিয়ার রাষ্ট্রদূত হিসেবে নিয়োগ দিয়েছে ইসরাইল।প্রচণ্ড মেধাবী এই মুসলিম রাষ্ট্রদূত উঠে এসেছেন মেষপালক গোত্র থেকে । কিন্তু এ পর্যন্ত আসতে অনেক কস্ট করতে হয়েছে ।
ইসমাইল খালেদি ১৯৭১ সালে ইসরাইলের হাইফা শহরের নিকটবর্তী গ্রামে জন্মগ্রহণ করেন । তিনি এগারো ভাইবোনের মধ্যে তৃতীয় । তিনি ৮ বছর বয়স পর্যন্ত বেদুইন তাবুতে থাকতেন । ইসরাইলের হাইফা বিশ্ববিদ্যালয় থেকে বিএসসি এবং তেলআবিব বিশ্ববিদ্যালয় থেকে আন্তর্জাতিক সম্পর্ক বিষয়ে মাস্টার্স ডিগ্রি অর্জন করেন খালেদি।
ক্ষমতাসীন লিকুদ পার্টির আস্থাভাজন এ আরব বেদুইন ২০০৪ সাল থেকে ইসরাইলের পররাষ্ট্র মন্ত্রণালয়ে নিয়োগ পান। মার্কিন যুক্তরাষ্ট্রের সান ফ্রান্সিসকো কনসোলেট এবং যুক্তরাজ্যের ইসরাইলি দূতাবাসেও গুরুত্বপূর্ণ দায়িত্বে ছিলেন ইসমাইল খালেদি।
ইসমাইল খালেদি আরব বেদুইনদের অধিকার আন্দোলনে বরাবরই সরব ছিলেন। ২০১৭ সালে সামাজিক যোগাযোগ মাধ্যমে দেয়া পোস্টে তিনি বলেন, আরব বেদুইনদের তাদের অধিকার আদায়ে আন্দোলন চালিয়ে যেতে হবে। প্রয়োজনে ইসরাইলে বিরুদ্ধে ব্যবস্থা নিতে আন্তর্জাতিক অপরাধ আদালতে যাওয়া উচিৎ।
ইসমাইল খালেদি অত্যন্ত সৎ সাহসী এবং প্রতিবাদী একজন মানুষ। একজন কূটনীতিক হয়েও তার দেশের দখলদারিত্বের বিরুদ্ধে কথা বলতে পিছ পা হননি ইসমাইল খালেদি।
গত সপ্তাহে খালেদির 'অ্যা শেফার্ডস জার্নি: দ্যা স্টরি অফ ইসরাইলস ফার্স্ট বেদুইন ডিপ্লমেট' নামে একটি বই প্রকাশিত হয়। সেই বইয়ে বর্ণনা করা হয়েছে একজন মেষপালক থেকে গুরুত্বপূর্ণ কূটনীতিক হয়ে উঠার কথা।
তার ওই আত্মজীবনীতে ইসরাইলের বর্ণবৈষম্যের কথাও তুলে ধরেছেন। জেরুজালেমের কেন্দ্রীয় বাসস্টেশনে একবার তাকে এক নিরাপত্তা কর্মী কালো বলে লাথি মেরে মাটিতে ফেলে দিয়েছিলেন- এ কথাও তিনি লিখেছেন বইটিতে।
রাজবাড়ীর চমচম

রাজবাড়ীর চমচম হলো বাংলাদেশের রাজবাড়ী জেলায় উৎপন্ন এক ধরনের মিষ্টি যা মূলত চমচমের একটি প্রকরণ। রাজবাড়ীর জনপ্রিয় এ মিষ্টিটি প্রস্তুত করেছিলেন "ভাদু সাহা" নামক একজন মিষ্টি প্রস্তুতকারক যিনি এই চমচমের জন্য সারা দেশে বিখ্যাত। সাধারণত এটি হালকা রসালো হয়। রাজবাড়ীর ঐতিহ্যবাহী এই চমচমের স্বাদ ও গন্ধ অন্যান্য চমচম হতে আলাদা। যদিও পোড়াবাড়ীর চমচম এর অনবদ্য স্বাদের জন্য বেশি বিখ্যাত তবুও রাজবাড়ীর চমচমও এর স্বাদের জন্য বেশ জনপ্রিয়। বিশেষ করে, ক্ষীরের প্রলেপ দেওয়া ক্ষীরের চমচম বেশি সুস্বাদু।
খণ্ডপাড়া রাজ্য

খণ্ডপাড়া রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে ওড়িশা রাজ্যের নয়াগড় জেলায় অবস্থিত।
রাজ্যটির উত্তর সীমান্ত বরাবর প্রবাহিত হয় মহানদী নদী। মূল শহর কান্তিলো হলেও রাজ্যের রাজধানী ছিল খণ্ডপাড়া শহরে। কান্তিলো শহরেই রয়েছে অন্যতম জনপ্রিয় দর্শনীয় স্থান নীলমাধব মন্দির।
অনেকে মনে করেন মধ্যপ্রদেশের রেওয়া অঞ্চলের শাসক এই রাজ্যটির পত্তন ঘটান। আবার অপর একটি জনশ্রুতি অনুযায়ী নয়াগড়ের রাজা রঘুনাথ সিংহের দুই পুত্র ছিল। জ্যেষ্ঠপুত্র হরিহর সিংহ বংশানুক্রমে নয়াগড়ের রাজা ঘোষিত হন এবং কনিষ্ঠপুত্র যদুনাথ সিংহ মঙ্গরাজকে রাজ্যেরই চারটে গড় তথা কাদুয়া, ঘুঁটশাহী, শারদাপুর এবং খেপাড়ার দায়িত্ব দেওয়া হয়। ১৫৯৯ খ্রিস্টাব্দে যদুনাথ সিংহ মঙ্গরাজ খণ্ডপাড়া অঞ্চলের আগলপুর এবং হরিচন্দনপুর থেকে সেনাধ্যক্ষ দের পরাজিত করেন এবং ওই অঞ্চলে নিজের আলাদা একটি রাজত্ব গঠন করেন। রাজা নারায়ণ সিংহ মঙ্গরাজের শাসনকালে খণ্ডপাড়া রাজ্য পূর্ব দিকে বাঁকী, পশ্চিমে দশপল্লার বলরাম প্রসাদ, উত্তরে কান্তিলো এবং দক্ষিণে নয়াগড়ের যোগীয়াপল্লী অবধি বিস্তৃতি পায়৷ রাজ্যটি শুরুর দিকে রেওয়া রাজ্যের শাসক দ্বারা প্রতিষ্ঠিত নয়াগড় রাজ্যেরই অংশ ছিলো, কিন্তু ১৫৯৯ খ্রিস্টাব্দে ওড়িশার মহারাজা খণ্ডপাড়ার সামন্ত রাজা যদুনাথ সিংহকে মঙ্গরাজ উপাধি দিলে এটি পৃথক রাজ্যর মর্যাদা হয় এবং যদুনাথ সিংহ মঙ্গরাজ রাজ্যের প্রথম রাজা ঘোষিত হন৷ তিনি ছিলেন বাঘেল রাজবংশের রাজপুত বংশজ৷ পদ্মনাভ মঙ্গরাজ বড়ম্বা রাজ্যের রাজা থাকাকালীন খণ্ডপাড়ার রাজা বড়ম্বা রাজ্য আক্রমণ ও দখল করেন৷ 
খণ্ডপাড়া রাজ্যের শাসকরা রাজা উপাধিতে ভূষিত হতেন৷ খণ্ডপাড়ার রাজবংশের চিহ্ন একটি বাঘের মুখ এবং রাজ্যের প্রতীক পার্শ্ববর্তী নয়াগড় রাজ্যের সঙ্গে অভিন্ন৷
জাতীয় সড়ক ৭১৭ (ভারত)

জাতীয় সড়ক ৭১৭এ হল ভারতের জাতীয় সড়ক, যার একটি অংশ ভারত সরকারের সংস্থা সড়ক পরিবহন ও জনপথ মন্ত্রণালয়ের ভারতমালা পরিযোজনার অংশ। সড়কটিকে সাধারণভাবে এনএইচ ৭১৭এ হিসাবে উল্লেখ করা। এনএইচ ৭১৭১এ পশ্চিমবঙ্গের বাগরাকোটে শুরু হয় এবং সিকিমের গ্যাংটকে শেষ হয়। এনএইচ ৭১৭এ ভারতের পশ্চিমবঙ্গ ও সিকিম রাজ্যের মধ্যে বিস্তৃত। এটি পশ্চিমবঙ্গের দুটি জেলা জলপাইগুড়ি জেলা ও কালিম্পং জেলা এবং সিকিমের দুটি জেলা পাকিয়ং জেলা ও পূর্ব সিকিম জেলা মধ্যে দিয়ে অগ্রসর হয়েছে। 
বাগরাকোট - লাভা - আলগড়া - পেডং - পশ্চিমবঙ্গ-সিকিম সীমানা।
পশ্চিমবঙ্গ-সিকিম বর্ডার - রেনক - রোরথাং - পাকিয়ং বিমানবন্দর - পাকিয়ং বাজার - রানিপুল - গ্যাংটক।
ওয়েরস্টেডের সূত্র

ওয়েরস্টেডের সূত্র এ উল্লেখ করা হয়েছে কোনও বিদ্যুৎ প্রবাহ-এ একটি চৌম্বকীয় ক্ষেত্র সৃষ্টি হয়। এটি তড়িচ্চুম্বক বা তড়িৎচুম্বক বিজ্ঞান-এর একটি ভৌত সূত্র।
এটি ১৮২০ সালের ২১ এপ্রিল ডেনিশ পদার্থবিজ্ঞানী হ্যান্স ক্রিশ্চিয়ান ওয়েরস্টেড (১৭৭৭-১৮৫১) আবিষ্কার করেছিলেন তখন তিনি লক্ষ্য করেন যে বিদ্যুৎ পরিবাহী তারের পাশে রাখা কম্পাস এর সলাকাটি লম্ব দিকে ঘুরে গেছে।
ওয়েরস্টেড তখন তদন্ত করে দেখে চৌম্বকীয় ক্ষেত্রের অস্তিত্ব হিসাবে বর্ণনা করে এই ভৌত সূত্রের অবতারনা করেন যা এখন ওয়েরস্টেডের সূত্র হিসাবে পরিচিত।
ওয়েরস্টেডের এই আবিষ্কারের মাধ্যমে প্রথম বিদ্যুৎ এবং চৌম্বকত্ব এর মধ্যে সংযোগ পাওয়া গেল এবং দুটি সূত্রের সাথে সংযোগ স্থাপন করা গেল। সূত্র দুটির একটি ওয়েরস্টেডের সূত্র এবং অন্যটি ফ্যারাডের আবেশ তত্ব।
এই দুটি সূত্র একটি সমীকরণের অংশ যার দ্বারা তড়িচ্চুম্বকত্ব পরিচালিত হয়। সমীকরণটি ম্যাক্সওয়েলের সমীকরণ নামে পরিচিত।
ওয়েরস্টেড লক্ষ্য করেন যে প্রত্যক্ষ বিদ্যুতবাহী (ডিসি) একটি সোজা তারের ক্ষেত্রে 
কোনও বিন্দুতে চৌম্বকীয় ক্ষেত্রের অভিমুখ ঐ চৌম্বকীয় ক্ষেত্রের রেখার তীরের দিক বরাবর হয় যা কম্পাসের সলাকার "উত্তর মেরু" নির্দেশ করে এবং এই অভিমুখ নির্দ্ধারণ করা যায় ডান হাতের নিয়ম দ্বারা। যদি ডান হাতটি তারের চারপাশে আবৃত করে মুঠো করা হয় তবে বৃদ্ধাঙ্গুলি নির্দেশ করবে পরিবাহীর মধ্য দিয়ে প্রবাহিত তড়িৎ প্রবাহের অভিমুখকে (ধনাত্মক আধানযুক্ত প্রচলিত তড়িৎ প্রবাহ) অন্য আঙ্গুলগুলির অগ্রভাগ নির্দেশ করবে চৌম্বকীয় ক্ষেত্রের বলরেখার অভিমুখকে।
উপরের নিয়মগুলিকে সাধারণীকরণ করে ওয়েরস্টেডের সূত্রের আধুনিক ভেক্টর ফর্ম দেওয়া যেতে পারে
যে কোনও বদ্ধ বক্র রেখা formula_1 এর চারপাশে চৌম্বকীয় ক্ষেত্র formula_2 এর রেখা সমাকলন হয় বক্ররেখার দ্বারা নির্ধারিত কোনও পৃষ্ঠের মধ্য দিয়ে যাওয়া মোট তড়িৎ formula_3 এর সাথে সমানুপাতিক।
যেখানে formula_5 = ৪π×১০ V·s/(A·m) হ'ল চৌম্বকীয় ধ্রুবক এবং formula_1 এর চারপাশে সংহতকরণের দিকনির্দেশ (ডাইরেকশন অফ ইন্টিগ্রেশন) ডান হাতের নিয়মের দ্বারা প্রবাহের দিকের সাথে সম্পর্কিত। সূত্রটিকে এই ভাবে প্রকাশ করা যেতে পারে: মোট প্রবাহ formula_3 এর পরিবর্তে পৃষ্ঠতল formula_8 এর মধ্য দিয়ে বর্তমান ঘনত্ব formula_9
যেখানে formula_8 হল কোনও পৃষ্ঠতল যার বিস্তার formula_1
ওয়েরস্টেডের সূত্র কেবল "স্থির" প্রবাহের জন্য প্রযোজ্য যা সময়ের সাথে পরিবর্তিত হয় না। তাই এটি কেবল ডিসি বৈদ্যুতিন সার্কিট এর জন্য প্রযোজ্য। কোনও ক্যাপাসিটার বা ইনডাক্টর তাতে নেই। দেখা যায় যে সময়ের সাথে পরিবর্তিত প্রবাহে কোনও সার্কিটে রেজিস্টারের মাধ্যমে ব্যাটারি ক্যাপাসিটর চার্জের ব্যবস্থা করলে সেটি ব্যর্থ হয়। পরীক্ষামূলকভাবে এটি যাচাই করা যেতে পারে যে এই সার্কিটের প্রবাহ একটি চৌম্বকীয় ক্ষেত্র তৈরি করে। তবুও কন্ডাক্টরকে ঘিরে থাকা কোনও বদ্ধ বাঁক ক্যাপাসিটার প্লেটের মধ্যবর্তী একটি পৃষ্ঠ প্রসারিত করা যেতে পারে যার মাধ্যমে কোনও প্রবাহ অতিক্রান্ত হয় না। ফলে সমীকরণটি শূন্য চৌম্বকীয় ক্ষেত্র দেয়। ওয়েরস্টেডের সূত্রটি ম্যাক্সওয়েল সংশোধন করেছিলেন॥ সময়ের সাথে পরিবর্তিত প্রবাহের ক্ষেত্রে একটি নতুন শব্দ স্থানচ্যুত প্রবাহ যোগ করে উপস্থাপন করা হয়েছে নতুন অ্যাম্পিয়ার-ম্যাক্সওয়েল সমীকরণ।
কিউবিট

কিউবিট, কোয়ান্টাম কম্পিউটিংয়ে, একটি কোয়েট বা কোয়ান্টাম বিট (কখনও কখনও কিউবিট) কোয়ান্টাম তথ্যের প্রাথমিক একক, যা দ্বি-রাষ্ট্রীয় ডিভাইসের সাহায্যে শারীরিকভাবে উপলব্ধ ক্লাসিকাল বাইনারি বিটের কোয়ান্টাম সংস্করণ। কোয়েট হ'ল দ্বি-রাষ্ট্র (বা দ্বি-স্তরের) কোয়ান্টাম-মেকানিকাল সিস্টেম, কোয়ান্টাম মেকানিক্সের বিশিষ্টতা প্রদর্শনকারী সহজতম কোয়ান্টাম সিস্টেমগুলির মধ্যে একটি। উদাহরণগুলির মধ্যে ইলেক্ট্রনের স্পিন অন্তর্ভুক্ত রয়েছে যেখানে দুটি স্তরকে স্পিন আপ এবং ডাউন স্পিন হিসাবে নেওয়া যেতে পারে; বা একটি একক ফোটনের মেরুকরণ যাতে দুটি রাজ্যকে উল্লম্ব মেরুকরণ এবং অনুভূমিক মেরুকরণ হিসাবে নেওয়া যেতে পারে। একটি শাস্ত্রীয় ব্যবস্থায়, কিছুটা এক রাজ্যে বা অন্য অবস্থায় থাকতে হবে। তবে কোয়ান্টাম মেকানিক্স একযোগে উভয় রাজ্যের সুসংহত সুপারপজিশনে কুইটামকে অনুমতি দেয়, এমন সম্পত্তি যা কোয়ান্টাম মেকানিক্স এবং কোয়ান্টাম কম্পিউটিংয়ের মৌলিক।
"কিউবিট" শব্দটি চালু করার কৃতিত্ব দেয়া হয় বেঞ্জামিন শুমাচারকে।
শাকির আল-শুজা

শাকির আল-শুজা আল-আলিয়ান (; জন্ম: ২ আগস্ট ১৯৭২; শাকির আল-শুজা নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল নাসর এবং সৌদি আরব জাতীয় ফুটবল দলের হয়ে একজন গোলরক্ষক হিসেবে খেলেছেন।
রেবেকা মাহমুদ

রেবেকা মাহমুদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রেবেকা মাহমুদ পঞ্চম জাতীয় সংসদের মহিলা আসন ৩ থেকে ও ষষ্ঠ জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
চাইল্ডহুড'স এন্ড (পিংক ফ্লয়েডের গান)

"চাইল্ডহুড'স এন্ড" ব্রিটিশ রক ব্যান্ড পিংক ফ্লয়েডের, ১৯৭২ সালে প্রকাশিত সপ্তম স্টুডিও এ্যালবাম "অব্‌সকিওর্ড বাই ক্লাউড্‌স-"এর অন্তর্গত একক সঙ্গীত। ১৯৮৭ সালের "অ্যা মৌমানট্রি ল্যাপ্‌স অব রিজন" এ্যালবাম প্রকাশের আগ পর্যন্ত এটা ছিল দলটির গিটারবাদক ডেভিড গিলমোরের পূর্ণ সঙ্গীতায়োজন করা পিংক ফ্লয়েডের শেষ গান। ডেভিড এই গানের গীতিকারও ছিলেন। গানটির শিরোনাম আর্থার সি ক্লার্কের ১৯৫৩ সালে প্রকাশিত একই নামের বৈজ্ঞানিক কল্প-উপন্যাস হতে নেয়া হয়েছিল। গানটি বারবেট শ্রোডার পরিচালিত ১৯৭২ সালের চলচ্চিত্র "লা ভ্যালে" -তে ব্যবহার করা পিংক ফ্লয়েড প্রযোজিত ১০টি গানের একটি। ১০টি অক্টোবর, ২০১৬ তে প্রকাশিত "দ্য আরলি ইয়ার্স ১৯৬৫–১৯৭২" বক্স সেটের প্রচারণার জন্য দ্বিতীয় একক হিসেবে "চাইল্ডহুড'স এন্ড"-এর একটি রিমিক্স সংস্করণ বের হয়েছিল।
"চাইল্ডহুড'স এন্ড" গানটি ১৯৭২ সালের ডিসেম্বরে পিংক ফ্লয়েডের ইউরোপ সফর এবং মার্চ, ১৯৭৩ সালের উত্তর আমেরিকা সফরের কয়েকটি শো'তে সরাসরি পরিবেশিত হয়েছিল। গানটির সরাসরি পরিবেশিত সংস্করণটি মূল গানের সঙ্গীতায়োজনে না থাকা ভিন্ন বৈশিষ্টে পূর্ণ; অতিরিক্ত যন্ত্র সঙ্গীতের উপাদানযুক্ত এবং মূল স্টুডিও সংস্করণ হতে দীর্ঘ। সরাসরি পরিবেশনা গুলির মাঝে ১৯৭৩ সালের ১০ মার্চ কেন্ট স্টেট বিশ্ববিদ্যালয়ের উপস্থাপিত সর্বশেষ পরিবেশনাটি ব্যাতিক্রম, এসময় মূল গানের স্টুডিও সংস্করণ পরিবেশিত হয়েছিল। সরাসরি পরিবেশিত সংস্করণটি এফ-শার্প মাইনর কর্ডে সঞ্চালিত,যা ই-মাইনর কর্ডে সঞ্চালিত স্টুডিও সংস্করণ হতে একধাপ উপরের সঙ্গীত নোট। "নিক মেইসন'স সসারফুল অব সিক্রেটস" সঙ্গীতদল তাদের ২০১৯ সালের বিশ্বসফরে গানটিকে পুনরুজ্জীবিত করে।
রওশন ইলাহী

রওশন ইলাহী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রওশন ইলাহী পঞ্চম জাতীয় সংসদের মহিলা আসন ২ থেকে ও ষষ্ঠ জাতীয় সংসদের মহিলা আসন ২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
লুৎফুন নেসা হোসেন

লুৎফুন নেসা হোসেন বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
লুৎফুন নেসা হোসেন পঞ্চম ও ষষ্ঠ জাতীয় সংসদের মহিলা আসন ৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
সুফিয়া বেগম

সুফিয়া বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
সুফিয়া বেগম ষষ্ঠ জাতীয় সংসদের মহিলা আসন ৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
মমতাজ কবির

মমতাজ কবির বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
মমতাজ কবির ষষ্ঠ জাতীয় সংসদের মহিলা আসন ৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
রওশন আরা হেনা

রওশন আরা হেনা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রওশন আরা হেনা পঞ্চম ও ষষ্ঠ জাতীয় সংসদের মহিলা আসন ১২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
রহিমা খন্দকার

রহিমা খন্দকার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রহিমা খন্দকার ১৯৭৯ সালের দ্বিতীয় জাতীয় সংসদের মহিলা আসন-১৬ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। তিনি পঞ্চম ও ষষ্ঠ জাতীয় সংসদের মহিলা আসন ১৫ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
লায়লা বেগম

লায়লা বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
লায়লা বেগম ষষ্ঠ জাতীয় সংসদের মহিলা আসন ১৭ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
ইয়াসমিন হক

ইয়াসমিন হক বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
ইয়াসমিন হক ষষ্ঠ জাতীয় সংসদের মহিলা আসন ২২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
স্যামুয়েল মোর্স

স্যামুয়েল এফবি মোর্স (২৭ এপ্রিল ১৭৯১-২ এপ্রিল ১৮৭২) একজন আমেরিকান উদ্ভাবক ও চিত্রশিল্পী ছিলেন। প্রথম জীবনে চিত্রশিল্পী হিসেবে সুনাম লাভের পর তিনি ইউরোপীয় টেলিগ্রাফব্যবস্থার উপর ভিত্তি করে এক-তার বিশিষ্ট টেলিগ্রাফ ব্যবস্থা উদ্ভাবন করেন। মোর্স কোডের উন্নয়নে তিনি ভূমিকা রাখেন। তার হাত ধরেই টেলিগ্রাফ ব্যবহারের প্রসার ঘটে।
স্যামুয়েল এফবি মোর্স মার্কিন যুক্তরাষ্ট্রের ম্যাসাচুসেটস অঙ্গরাজ্যের চার্লসটাউন শহরে জন্মগ্রহণ করেন। তিনি ধর্মযাজক ও ভূগোলবিদ জেডিডায়ে মোর্স (১৭৬১-১৮২৬) এবং এলিজাবেথ অ্যান ফিনলি ব্রিজের (১৭৬৬-১৮২৬) প্রথম সন্তান। তার পিতা ক্যালভিনিস্ট সম্প্রদায়ের অনুসারী ও আমেরিকান ফেডার‍্যালিস্ট পার্টির সমর্থক ছিলেন। জেডাইডা বিশ্বাস করতেন, ক্যালভিনিস্ট সম্প্রদায়ের পক্ষে সংস্কারপন্থী ঐতিহ্য বজায় রাখা সম্ভব হবে। এছাড়াও তিনি যুক্তরাজ্যের সঙ্গে ফেডার‍্যালিস্ট পার্টির মিত্রতাপূর্ণ সম্পর্ক প্রতিষ্ঠা করতে চেয়েছিলেন। জেডাইডা শক্তিশালী এককেন্দ্রিক সরকারব্যবস্থায় বিশ্বাসী ছিলেন। তিনি তার সন্তান স্যামুয়েলের অন্তঃকরণে ফেডার‍্যালিস্ট ভাবধারা ও ক্যালভিনিস্ট মূল্যবোধের শিকড় প্রোথিত করেছিলেন। মোর্সদের প্রথম আমেরিকান পূর্বসূরির নাম-ও "স্যামুয়েল মোর্স", যিনি ১৬৩৫ সালে ম্যাসাচুসেটসের ডেডহ্যাম শহরে বসবাস করেন। 
ম্যাসাচুসেটসের অ্যান্ডওভার শহরের ফিলিপস একাডেমিতে প্রাথমিক শিক্ষালাভের পর ইয়েল কলেজে মোর্স লেখাপড়ার উদ্দেশ্যে গমন করেন। সেখানে তিনি ধর্মীয় দর্শন, গণিত ও অশ্ববিজ্ঞানের উপর পড়াশোনা করেন। ইয়েলে পড়াকালীন মোর্স বেঞ্জামিন সিলিম্যান ও জেরেমিয়াহ ডে প্রদত্ত বিদ্যুতের উপর ভাষণগুলো নিয়মিত শ্রবণ করতেন। এছাড়াও তিনি "ব্রাদার্স ইন ইউনিটি" নামে গুপ্তসংগঠনের সদস্য ছিলেন। ১৮১০ সালে তিনি ইয়েল থেকে সম্মানসহ স্নাতক ডিগ্রি লাভ করেন।
১৮১৮ সালের ২৯ সেপ্টেম্বর নিউ হ্যাম্পশায়ার অঙ্গরাজ্যের কংকর্ড শহরে লুক্রেশিয়া পিকেরিং ওয়াল্টারের সঙ্গে মোর্স বিবাহবন্ধনে আবদ্ধ হন। তাদের প্রথম সন্তান সুসান ১৮১৯ সালে, দ্বিতীয় সন্তান চার্লস ১৮২৩ সালে ও তৃতীয় সন্তান জেমস ১৮২৫ সালে জন্মগ্রহণ করেন। ১৮৪৮ সালের ১০ আগস্ট মোর্স সারা এলিজাবেথ গ্রিসওয়াল্ড-কে নিউ ইয়র্ক অঙ্গরাজ্যের ইউটিকা শহরে দ্বিতীয়বার বিবাহ করেন। তাদের চার সন্তান ছিল- স্যামুয়েল (জন্ম:১৮৪৯), কর্নেলিয়া (জন্ম:১৮৫১), উইলিয়াম (জন্ম:১৮৫৩) এবং এডওয়ার্ড (জন্ম:১৮৫৭)।
১৮৩২ সালে জাহাজে করে ইউরোপ থেকে আমেরিকা ফেরার পথে মোর্সের সাথে বস্টন অধিবাসী চার্লস টমাস জ্যাকসনের দেখা গয়। জ্যাকসন তড়িচ্চুম্বকত্ব বিষয়ে অত্যন্ত পারদর্শী ছিলেন। তড়িচ্চুম্বকের উপর কৃত জ্যাকসনের পরীক্ষাগুলো পর্যবেক্ষণ করে মোর্স "এক তারবিশিষ্ট টেলিগ্রাফ উদ্ভাবন করেন।" মোর্স পেটেন্ট অধিকার দাবি করার জন্য যে টেলিগ্রাফ যন্ত্র প্রেরণ করেন, সেটি স্মিথসোনিয়ান ইনস্টিটিউটের আমেরিকান ইতিহাস জাদুঘরে সংরক্ষিত রয়েছে। এসময় তিনি মোর্স কোড আবিষ্কার করেন, যেটি টেলিগ্রাফের প্রাথমিক ভাষা। তথ্যের ছন্দীয় সঞ্চালনে আজও মোর্স কোড ব্যবহৃত হয়।
মোর্স ১০০ গজের অধিক দূরত্বে টেলিগ্রাফিক সংকেত প্রেরণে সমস্যার সম্মুখীন হন। নিউ ইয়র্ক বিশ্ববিদ্যালয়ের রসায়ন বিভাগের শিক্ষক লিওনার্দ গ্যালের সাহায্যে তিনি অতিরিক্ত বর্তনী বা রিলে যুক্ত করে ১০ মাইল বা ১৬ কিলোমিটার দূরত্বেও বার্তা প্রেরণ করতে সক্ষম হন।
মোর্স টেলিগ্রাফ তারের জন্য গবেষণার অর্থায়নের জন্য ওয়াশিংটন ডিসি গমন করলেও প্রয়োজনীয় অর্থ সংগ্রহে ব্যর্থ হন। তিনি ইউরোপ গমন করার পর জানতে পারেন, বিজ্ঞানী কুক ও হুইটস্টোন ইতোমধ্যেই নিজেদের গবেষণার জন্য অর্থ সংগ্রহে সক্ষম হয়েছেন। যুক্তরাষ্ট্রে ফিরে মেইন অঙ্গরাজ্যের সাংসদ ফ্রান্সিস ওরমান্ড জোনাথন স্মিথের সহায়তায় মোর্স ফেডারেল সরকারের অর্থায়ন লাভ করেন।
মুহাম্মদ ফাজলী ইলাহী

মুহাম্মদ ফাজলী ইলাহী একজন বাংলাদেশী শিক্ষাবিদ, প্রকৌশলী এবং অধ্যাপক। দীর্ঘদিন বাংলাদেশ প্রকৌশল বিশ্ববিদ্যালয়ে অধ্যাপনা করা এই যন্ত্রপ্রকৌশলী বর্তমানে আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন। এর আগে ২০০৩ থেকে ২০০৮ সাল পর্যন্ত তিনি গাজীপুরের ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেছেন।
ফাজলী ইলাহী সেন্ট গ্রেগরী উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চমাধ্যমিক শিক্ষা সম্পন্ন করেন। এরপর ১৯৭১ সালে তিনি বাংলাদেশ প্রকৌশল বিশ্ববিদ্যালয় থেকে যন্ত্রপ্রকৌশলে (মেকানিক্যাল ইঞ্জিনিয়ারিং) স্নাতক ডিগ্রি অর্জন করেন। পরবর্তীতে তিনি উচ্চতর শিক্ষার জন্য ইংল্যান্ডে যান এবং ব্র্যাডফোর্ড বিশ্ববিদ্যালয় থেকে ১৯৭৭ সালে ডক্টরেট ডিগ্রি অর্জন করেন।
ফাজলী ইলাহী ১৯৭৫ থেকে ১৯৭৭ সাল পর্যন্ত ব্র্যাডফোর্ড বিশ্ববিদ্যালয়ের প্রায়োগিক যন্ত্রকৌশলের খণ্ডকালীন প্রদর্শক হিসেবে কাজ করেন। দেশে ফিরে তিনি বুয়েটে যোগ দেন। ১৯৭৯ সাল থেকে তিনি প্রতিষ্ঠানটির "মেকানিক্যাল ইঞ্জিনিয়ারিং রিসার্চ বুলেটিনে"র সম্পাদকের দায়িত্ব পান। ১৯৭৯ থেকে ১৯৮০ সাল পর্যন্ত তিনি ইউনিডোর একজন ফেলো ছিলেন। ১৯৮৫ সালে তিনি বুয়েটের কম্পিউটার সেন্টারের সিস্টেম বিশ্লেষক নিযুক্ত হন। ১৯৮৬ সালে তাকে কিছুদিনের জন্য কম্পিউটার সেন্টারের ভারপ্রাপ্ত পরিচালক হিসেবে দায়িত্ব পালন করতে হয়। একই বছরের ১০ ফেব্রুয়ারি তিনি প্রতিষ্ঠানটির যন্ত্রপ্রকৌশল বিভাগের অধ্যাপক পদে নিয়োগ পান।
১৯৯৩ সালে তিনি ইসলামিক ইনস্টিটিউট অব টেকনোলজির কম্পিউটার সেন্টারের (আইসিটিভিটিআর) প্রতিষ্ঠাতা পরিচালক হিসেবে যোগ দেন। পরবর্তীতে তিনি বিশ্ববিদ্যালয়টির যন্ত্র ও রসায়ন প্রকৌশল বিভাগের অধ্যাপক এবং বিভাগীয় প্রধানের দায়িত্ব পালন করেন। ২০০৩ সালের ৪ জানুয়ারি তিনি প্রতিষ্ঠানটির উপাচার্য হিসেবে নিয়োগ পান এবং ২০০৮ সালের ৩১ মার্চ পর্যন্ত তিনি এ দায়িত্ব পালন করেন।
২০২০ সালের ১ জানুয়ারি তিনি আহছানউল্লা বিজ্ঞান ও প্রযুক্তি বিশ্ববিদ্যালয় নামক একটি বেসরকারি বিশ্ববিদ্যালয়ের উপাচার্য নিযুক্ত হন।
এছাড়া তিনি বর্তমানে বাংলাদেশ সোসাইটি অব মেকানিক্যাল ইঞ্জিনিয়ার্সের ভাইস প্রেসিডেন্ট এবং বোর্ড অব অ্যাক্রেডিটেশন অব ইঞ্জিনিয়ারিং অ্যান্ড টেকনিক্যাল এডুকেশন (বিএইটিই)-এর সেক্টোরাল কমিটির চেয়ারম্যান পদে অধিষ্ঠিত আছেন। তিনি ইনস্টিটিউশন অব ইঞ্জিনিয়ার্স বাংলাদেশ, বাংলাদেশ কম্পিউটার সোসাইটি এবং জাপান সোসাইটি অব টেকনোলজি অব প্লাস্টিসিটির একজন ফেলো। এর পাশাপাশি তিনি হিকমাহ ফাউন্ডেশন ও আঞ্জুমানে হেদায়েতুল উম্মত নামক দুটি প্রতিষ্ঠানের সাথে জড়িত আছেন।
মুন্নী সাহা

মুন্নি সাহা একজন বাংলাদেশী সাংবাদিক এবং টেলিভিশন সঞ্চালক। তিনি এটিএন নিউজ টেলিভিশন চ্যানেলে কাজ করেছেন।
ভোরের কাগজ দিয়ে তার সাংবাদিকতা শুরু। সেখান থেকে তিনি যান একুশে টেলিভিশনে। এরপর যোগ দেন এটিএন বাংলায়। উল্লেখ্য যে, এটিএন নিউজ-এর শুরু থেকেই তিনি এই নেটওয়ার্কের সঙ্গে যুক্ত ছিলেন। মালিকপক্ষের সঙ্গে বিরোধের জেরে ৩১ মে ২০২৩ তারিখে মুন্নী সাহা এটিএন নিউজ থেকে পদত্যাগ করেন। তিনি বর্তমানে ‘এক টাকার খবর’ অনলাইন পোর্টালের সম্পাদক যার অফিস কারওয়ান বাজারে।
২০২৪ সালের আগস্টে ছাত্র-জনতার অভ্যুত্থানের মাধ্যমে শেখ হাসিনা সরকারের পতনের পর, সাহাকে মানবতা বিরোধী অপরাধের অভিযোগে অভিযুক্ত করা হয়। তার বিরুদ্ধে হত্যাকাণ্ডের অভিযোগ আনা হয়েছে।
২০২৪ সালের অক্টোবর মাসে, বাংলাদেশ ফাইন্যান্সিয়াল ইন্টেলিজেন্স ইউনিট তার ব্যাংক অ্যাকাউন্ট সম্পর্কিত তথ্য চেয়ে চিঠি পাঠায়। ৩০ নভেম্বর ২০২৪ তারিখে, সাহাকে ঢাকার কারওয়ান বাজারে স্থানীয় জনসাধারণ আটক করে পুলিশকে সোপর্দ করে। পরে পুলিশ তাকে গোয়েন্দা বিভাগের হেফাজতে পাঠায় এবং তিনি কয়েক ঘন্টা পর ছাড়া পান।
আলোক পথ

আলোক পথ হলো কোনো একটি আলোক মাধ্যম বা ব্যবস্থায় আলোকরশ্মি যে পথে গমন করে। ভাঁজকৃত আলোক যন্ত্রের মাধ্যমে কোনো একটি ভৌত আলোক দৈর্ঘ্যকে আলোকপথের চেয়ে কমানো সম্ভব। আলোকবিজ্ঞানের ভাষায় আলোকপথের দৈর্ঘ্যকে মাধ্যমের প্রতিসরাঙ্ক দ্বারা গুণন করার মাধ্যমে আলোক পথের দৈর্ঘ্য পাওয়া যায়।
কোনো একটি অথবা দুইটি মাধ্যমের আলোকপথ নিম্নলিখিত প্রভাবকসমূহ দ্বারা প্রভাবিত হয়:
ইসারুল হক কাসেমি

ইসারুল হক কাসেমি (, ১৯৬৪ — ১৯৯১) ছিলেন একজন পাকিস্তানি ইসলামি পণ্ডিত, ধর্ম প্রচারক ও রাজনীতিবিদ। তিনি সিপাহে সাহাবা পাকিস্তানের ২য় সভাপতি এবং পাকিস্তানের জাতীয় পরিষদের সদস্য ছিলেন। 
ইসারুল হক ১৯৬৪ সালে পাকিস্তানের পাঞ্জাব প্রদেশের সামুন্দ্রিতে জন্মগ্রহণ করেন। তার পরিবার আম্বালা থেকে সামুন্দ্রিতে বসতি স্থাপন করেছিল এবং তার পিতা কয়েক বছর মধ্যপ্রাচ্যে কাজ করেছিল। তিনি লাহোরের ৩টি মাদ্রাসায় লেখাপড়া করেছেন।
তিনি পেশা হিসেবে প্রথমে ব্যবসা করতে চেয়েছিলেন, পরে ১৯৮৫ সালে তিনি ওকারা মসজিদে খতিব হিসেবে নিযুক্ত হন। হক নওয়াজ ঝংভির অনুরোধে জেলার শহরে-বাজারে প্রচারের কাজে ঝং যাওয়ার আগে স্থানীয় পুলিশের সাথে বিবাদের জন্য তিনি একটি পরিচিতি লাভ করেন।
১৯৯০ খ্রিষ্টাব্দে ইসলামি জমহুরি ইত্তেহাদের প্রার্থী হিসেবে তিনি পাকিস্তানের সাধারণ নির্বাচনে জাতীয় পরিষদের সদস্য নির্বাচিত হন। তিনি ৬২,৪৮৬টি ভোট পান এবং পাকিস্তান ডেমোক্রেটিক এলায়েন্সের নওয়াব আমানুল্লাহ খানকে পরাজিত করেন।
১৯৯১ সালে ঝং জেলায় একটি উপনির্বাচনের সময় তাকে হত্যা করা হয়।
মনীষ আর গোস্বামী

মনীষ আর গোস্বামী (জন্ম: ৮ঠা অক্টোবর ১৯৬১) একজন ভারতীয় টেলিভিশন প্রযোজক এবং সিদ্ধন্ত সিনেমাভিশন প্রাইভেট লিমিটেডের চেয়ারম্যান এবং ব্যবস্থাপনা পরিচালক (সিএমডি)। তিনি সিদ্ধন্ত সিনেমাভিশন লিমিটেডের প্রতিষ্ঠাতা এবং ১৯৯৩ সালে হিন্দি সিরিয়াল পরমপাড়ার মাধ্যমে টেলিভিশন প্রযোজক হিসাবে আত্মপ্রকাশ করেছিলেন, যা জি টিভিতে প্রচারিত হয়েছিল এবং দর্শকদের মধ্যে একটি জনপ্রিয় সিরিয়াল ছিল । পরে তিনি আশিরওয়াদ, দারার, কিটি পার্টি, মিলন, সরকারী, কাইসা ইয়ে ইশক হ্যায় ... আজব সা ঝুঁকি হ্যায় ইত্যাদি ৩৫ টিরও বেশি টিভি সিরিয়াল প্রযোজনা করেছেন,এই সিরিয়ালগুলি হিন্দি বিনোদন টিভি চ্যানেল যেমন ডিডি -১, জি টিভি, স্টার প্লাস, এনডিটিভি ইমেজিন, সনি টিভি, লাইফ ওকে, সাহারা ওয়ান ইত্যাদিতে প্রচারিত হয়েছিল |
মনীষ আর গোস্বামী আর এন এন গোস্বামী এবং বিমলা আর গোস্বামীর ছেলে,তিনি হলেন বহুমুখী ও কিংবদন্তি অভিনেতা, নির্মাতা ও বলিউডের পরিচালক মনোজ কুমারের প্রথম কাজিন ভাই | তিনি মুম্বই বিশ্ববিদ্যালয় থেকে স্নাতক এবং ১৯৮৭ সালের ১৯ জানুয়ারি অনুরাধা গোস্বামীর সাথে বিবাহ বন্ধনে আবদ্ধ হন | ১৯৯৩ সালে তিনি তার প্রোডাকশন হাউস সিদ্ধন্ত সিনেমাভিশন প্রাইভেট লিমিটেডের সন্ধান পেয়েছিলেন এবং হিট টিভি সিরিয়াল পরম্পরা দিয়ে তাঁর প্রযোজনার যাত্রা শুরু করেছিলেন |
গোস্বামী একজন শ্রদ্ধেয় চলচ্চিত্র পরিবারের লোক, তাঁর মৃত পিতা ১৯৬৭ সালে মুক্তিপ্রাপ্ত জাতীয় পুরস্কার চলচ্চিত্র ইউপিকার প্রযোজিত এবং ভাই মনোজ কুমার বিখ্যাত অভিনেতা, প্রযোজক এবং পরিচালক | মুম্বই বিশ্ববিদ্যালয় থেকে স্নাতক (বি.কম) করার পরে, তিনি তার ভাই মনোজ কুমারের চলচ্চিত্র সংস্থায় যোগদান করেছিলেন এবং ১৯৮৭-১৯৮৯ সালে প্রোডাকশন কন্ট্রোলার হিসাবে কাজ করেছিলেন, ১৯৯০ সালে তিনি তার নিজস্ব উচ্চ ব্যান্ড সম্পাদনা স্টুডিও এবং একটি যোগাযোগ কেন্দ্র চালু করেন,তারপরে তিনি নিজের প্রযোজনা সংস্থা খুললেন এবং তার প্রথম শো 'পরম্পরা' প্রযোজনা করলেন | তাঁর প্রোডাকশন হাউসের অধীনে তিনি অনেক টিভি সিরিয়াল প্রযোজনা করেছেন, দুটি টেলি চলচ্চিত্র এবং কয়েকটি টিভি সিরিয়াল প্রাক-প্রযোজনার পর্যায়ে রয়েছে | মণীশ গোস্বামী বহু আগে হৃষীকেশ মুখোপাধ্যায়ের ক্লাসিক কাল্ট কমেডি চলচ্চিত্র চুপকে চুপকে (১৯৭৫) শিরোনামটি নিবন্ধ করেছেন, ভূষণ কুমার এবং লভ রঞ্জন ইতোমধ্যে ১৯৭৫ এর মূল পুনর্নির্মাণের সিদ্ধান্ত নিয়েছে বলে ভূষণের সংস্থার কাছে পৌঁছে যাওয়ার পরে তিনি 'নো আপত্তি' পত্র দিয়ে এই উপাধিটি দিয়েছেন । ২০১৯ সালে তিনি একতা কাপুরকে তাঁর কমেডি মুভি ড্রিম গার্ল উপাধিও দিয়েছেন | 
প্রযোজক মনীষ গোস্বামী তার ছেলে সিদ্ধন্ত গোস্বামীর সাথে একটি প্রাক স্কুল এবং ডে কেয়ার সেন্টার শুরু করেছেন, উদ্বোধন উপলক্ষে আইকনিক এবং কিংবদন্তি ক্রিকেটার মিঃ সুনীল গাভাস্কার এবং চলচ্চিত্র পরিচালক সুভাষ ঘাই উপস্থাপন করা হয়েছিল | 
নীচে মনীষ আর গোস্বামীর ব্যানারে সিদ্ধন্ত সিনেমাভিশন প্রাইভেট লিমিটেডের অধীনে নির্মিত টেলিভিশন শোগুলির তালিকা নীচে দেওয়া হয়েছে।
আমেরিকান হাসল

আমেরিকান হাসল ডেভিড ও. রাসেল পরিচালিত ২০১৩ সালের মার্কিন অপরাধধর্মী চলচ্চিত্র। ১৯৭০-এর দশকের শেষভাগ ও ১৯৮০-এর দশকের শুরুতে এফবিআইয়ের অ্যাবস্ক্যাম অপারেশন থেকে অনুপ্রাণিত হয়ে এর চিত্রনাট্য রচনা করেছেন এরিক ওয়ারেন সিঙ্গার ও রাসেল। এতে শ্রেষ্ঠাংশে অভিনয় করেছেন ক্রিশ্চিয়ান বেল, অ্যামি অ্যাডামস, ব্র্যাডলি কুপার, জেনিফার লরেন্স ও জেরেমি রেনার। এতে দেখা যায় এফবিআই এজেন্ট রিচি ডিমাসো (কুপার) দুইজন কন আর্টিস্ট আরভিং রোজেনফেল্ড (বেল) ও সিডনি প্রোসারকে (অ্যাডামস) দুর্নীতিবাজ রাজনীতিবিদদের বিরুদ্ধে স্ট্রিং অপারেশন পরিচালনা করতে বাধ্য করেন। চলচ্চিত্রটির মূল চিত্রগ্রহণ শুরু হয় ২০১৩ সালের ৮ই মার্চ ম্যাসাচুসেট্‌সের বস্টন ও উস্টার এবং নিউ ইয়র্ক সিটিতে।
"আমেরিকান হাসল" ২০১৩ সালের ১৩ই ডিসেম্বর মার্কিন যুক্তরাষ্ট্রে দেশব্যাপী মুক্তি পায়। এটি সমালোচকদের কাছ থেকে ভূয়সী প্রশংসা লাভ করে, তারা মূলত এর চিত্রনাট্য ও অভিনয়শিল্পীদের প্রশংসা করেন। চলচ্চিত্রটি ৮৬তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ মৌলিক চিত্রনাট্য, শ্রেষ্ঠ অভিনেতা (বেল), শ্রেষ্ঠ অভিনেত্রী (অ্যাডামস), শ্রেষ্ঠ পার্শ্ব অভিনেতা (কুপার), শ্রেষ্ঠ পার্শ্ব অভিনেত্রী (লরেন্স)-সহ দশটি বিভাগে মনোনয়ন লাভ করে, কিন্তু কোন বিভাগে পুরস্কৃত হয়নি। চলচ্চিত্রটি তিনটি বাফটা পুরস্কার, সেরা সঙ্গীতধর্মী বা হাস্যরসাত্মক চলচ্চিত্রসহ তিনটি গোল্ডেন গ্লোব পুরস্কার, এবং একটি স্ক্রিন অ্যাক্টরস গিল্ড পুরস্কার অর্জন করে।
পরিচালক ডেভিড ও. রাসেল ২০১৩ সালের ৩১শে জুলাই চলচ্চিত্রটির টিজার ট্রেইলার এবং ২০১৩ সালের ৯ই অক্টোবর প্রেক্ষাগৃহে মুক্তির ট্রেইলার প্রকাশ করেন। চলচ্চিত্রটি ২০১৩ সালের ১৩ই ডিসেম্বর মার্কিন যুক্তরাষ্ট্রে দেশব্যাপী মুক্তি দেওয়া হয়।
২০১৪ সালের ১৮ই মার্চ "আমেরিকান হাসল" চলচ্চিত্রটির ডিভিডি ও ব্লু-রে সংস্করণ প্রকাশিত হয়।
"ভ্যারাইটি" ধারণা করে এই চলচ্চিত্রটির নির্মাণব্যয় $৪০ মিলিয়ন। প্রযোজক চার্লস রোভেনকে নির্মাণব্যয় $৪০ থেকে $৫০ মিলিয়নের মধ্যে কিনা জিজ্ঞাসা করা হলে তিনি উত্তরে বলেছিলেন, "আমি বলব এটা ভালো পরিবেষ্টনী"।
চলচ্চিত্রটি উত্তর আমেরিকায় $১৫০.১ মিলিয়ন এবং আন্তর্জাতিক বাজারে $১০১.১ মিলিয়নসহ বিশ্বব্যাপী মোট $২৫১.২ মিলিয়ন আয় করে। চলচ্চিত্রটির সকল ব্যয় ও আয় হিসাব করে এর নিট আয় হয় $২৭ মিলিয়ন।
উত্তরপ্রদেশ দিবস

উত্তরপ্রদেশ দিবস () বা ইউপি দিবস-কে ভারতের উত্তরপ্রদেশ রাজ্যের প্রতিষ্ঠাবার্ষিকী হিসাবে পালন করা হয়। প্রতিবছর ২৪ জানুয়ারি দিবসটি পালিত হয়। 
১৯৫০ সালের ২৪ জানুয়ারিতে আগ্রা ও অওধ যুক্ত প্রদেশের নামবদল করে প্রদেশটির নামকরণ করা হয় উত্তর প্রদেশ। এর উপর ভিত্তি করে ২০১৭ সালের মে মাসে উত্তরপ্রদেশ সরকার প্রতি বছর ২৪ জানুয়ারি উত্তরপ্রদেশ দিবস বা ইউপি দিবস পালনের ঘোষণা করে। এই দিবস উদযাপনের প্রস্তাব করেছিলেন রাজ্যপাল রাম নায়েক ।
বিহার দিবস

বিহার দিবস ("𑂥𑂱𑂯𑂰𑂩 𑂠𑂱𑂫𑂮") হচ্ছে ভারতের বিহার রাজ্যের প্রতিষ্ঠাবার্ষিকী হিসেবে পালিত দিবস। প্রতি বছর ২২ মার্চে দিবসটি পালন করা হয়। ১৯১২ সালে ব্রিটিশরা বাংলা প্রদেশ থেকে পৃথক করে এই প্রদেশ (পরবর্তীতে রাজ্য) গঠন করে করেছিল। এই দিবস উপলক্ষে দদিনটি বিহারের সরকারি ছুটির দিন। 
মুখ্যমন্ত্রী নীতীশ কুমারের আমলে বিহার সরকার বিহার দিবস পালন বড় আকারে উদ্‌যাপন শুরু করে। ভারত ছাড়াও, আমেরিকা যুক্তরাষ্ট্র, জার্মানি, ব্রিটেন, স্কটল্যান্ড, অস্ট্রেলিয়া, কানাডা, বাহরাইন, কাতার, সংযুক্ত আরব আমিরাত, ত্রিনিদাদ ও টোবাগো এবং মরিশাস সহ বিভিন্ন দেশে অবস্থানরত বিহারিরা দিবসটি উদ্‌যাপন করে থাকে। 
প্রতি বছর বিহার সরকার একটি প্রজ্ঞাপন জারি করে ২২ মার্চকে বিহার দিবস হিসাবে পালনের জন্য সরকারি ছুটি ঘোষণা করে। এই ছুটি রাজ্য ও কেন্দ্রীয় সরকারের আওতাধীন সমস্ত অফিস এবং সংস্থাগুলির জন্য প্রযোজ্য। পাশাপাশি স্কুল-কলেজের শিক্ষার্থীরা বিভিন্ন অনুষ্ঠানের আয়োজন করে তাতে অংশ নিয়ে যথাযোগ্য মর্যাদার সাথে এই দিনটি উদ্‌যাপন করে।
জিয়াউর রহমান ফারুকী

আবু রায়হান জিয়াউর রহমান ফারুকী ( , ১৯৫৩ — ১৯৯৭ ) ছিলেন একজন পাকিস্তানি ইসলামি পণ্ডিত, বাগ্মী ও রাজনীতিবিদ। তিনি সিপাহে সাহাবা পাকিস্তানের সভাপতি ও জমিয়ত উলামায়ে ইসলামের প্রাদেশিক নেতা ছিলেন। 
আবু রায়হান জিয়াউর রহমান ফারুকী ১৯৫৩ সালে পাকিস্তানের পাঞ্জাব প্রদেশের ফয়সালাবাদ শহরের সামুন্দ্রিতে জন্মগ্রহণ করেন। তার পিতার নাম মুহাম্মদ আলী জানবাজ, যিনি তেহরিকে তাহাফফুজে খতমে নবুয়তের সক্রিয় নেতা ছিলেন এবং আন্দোলনের কারণে সুক্কুর কেন্দ্রীয় কারগারে বন্দী হয়েছিলেন।
তিনি খানিওয়ালের সিরাজিয়া মাদ্রাসায় প্রাথমিক শিক্ষা অর্জন করেন। এবং সাহীওয়ালের জামিয়া রাশেদিয়ায় হিফজ সম্পন্ন করেন। উচ্চতর ইসলামী শিক্ষা অর্জনের জন্য তিনি দারুল উলুম কাবিরওয়ালা ও বাবুল ইলম কাহুরপাক্কায় ভর্তি হন। তারপর তিনি মুলতানের খাইরুল মাদারিসে ভর্তি হন এবং দাওরায়ে হাদিস (সমমান এম এ) সম্পন্ন করেন। তিনি পাঞ্জাব বিশ্ববিদ্যালয়ে ব্যাচেলর অব আর্টস (বিএ) পরীক্ষায় অংশগ্রহণ করে উত্তীর্ণ হন।
জমিয়তে উলামায়ে ইসলামে যোগদানের মাধ্যমে তিনি রাজনৈতিক জীবন শুরু করেছিলেন। মুফতি মাহমুদ মুখ্যমন্ত্রী হওয়ার পরে তিনি তাঁর সাথে তিন মাস কাজ করেছিলেন। এর পরে তিনি জমিয়তের প্রাদেশিক নেতা হন।
তিনি বিশ্বব্যাপী অমুসলিম দেশগুলিকে তাদের ভাষায় ইসলামের বাণী পৌঁছে দিতে পারে এমন আলেম তৈরি করার লক্ষ্যে একটি উচ্চমানের বিশ্ববিদ্যালয় প্রতিষ্ঠা করতে চেয়েছিলেন। এ কারণে তিনি “জামিয়া ওমর ফারুক আল ইসলামিয়া” মাদ্রাসাকে সম্প্রসারণ করে “ওমর ফারুক ইসলামি বিশ্ববিদ্যালয়” প্রতিষ্ঠার প্রস্তাব করেন। প্রস্তাবিত প্রতিষ্ঠানের জন্য তিনি ফয়সালাবাদ রোডে ৪২ ক্যানাল জমিও নিয়েছিলেন। ১৯৯৫ সালের ২০ নভেম্বর একটি মামলায় তাকে গ্রেপ্তার করা হয়, যার কারণে এই প্রকল্পটি শেষ করতে পারেন নি।
তিনি বিশ্বের সমস্ত গুরুত্বপূর্ণ দেশে সাংগঠনিক স্বার্থে ভ্রমণ করেছিলেন। এবং কুরআনের সর্বজনীন বাণী বিশ্বজুড়ে অমুসলিম জাতিকে তাদের মাতৃভাষায় পৌঁছে দেওয়ার লক্ষ্যে মুসলিম সংস্থা "ইত্তেহাদ-উল-আলমী" একটি আন্তর্জাতিক সংস্থা প্রতিষ্ঠা করে। এক্ষেত্রে সংস্থাটি ইংরেজি, ফারসি, জার্মান, ফরাসী এবং অন্যান্য অনেক ভাষায় সাহিত্য প্রকাশ করে এবং তা সংশ্লিষ্ট দেশে বিতরণ করে।
বিভিন্ন বিষয়ে তিনি ৬০টিরও বেশি বই লিখেছেন। তাঁর দুটি সর্বাধিক বিক্রিত বই: "রাহবার ও রাহনুমা (সঃ)"(পথপ্রদর্শক) এবং "ফয়সাল: য়েক রৌশনী সিতারা"(ফয়সাল:একটি উজ্জ্বল নক্ষত্র) । যথাক্রমে সৌদি সরকার এবং আন্তর্জাতিক গবেষণা কেন্দ্র কর্তৃক পুরষ্কৃত হয়েছে। তার রচিত বইসমূহের মধ্যে রয়েছে:
১৯৯০ সালের ২২ই ফেব্রুয়ারি তারিখে হক নওয়াজ ঝংভির শাহাদতের পরে জিয়াউর রহমান সিপাহে সাহাবার প্রধান নিযুক্ত হন। সেই সময় তিনি বাংলাদেশের তাবলিগে ছিলেন। জিয়াউর রহমান নিজ সংগঠনের বার্তা কেবল পাকিস্তান নয়, বরং অন্যান্য দেশেও ছড়িয়ে দিতে কঠোর পরিশ্রম করেছিলেন।
পাকিস্তানের সাবেক প্রধানমন্ত্রী বেনজির ভুট্টো তার বিশেষ ধর্মীয় দৃষ্টিভঙ্গির কারণে সিপাহে সাহাবার প্রচারের সমালোচনা করেছেন। তাঁর নির্দেশে মাওলানা জিয়াউর রহমান ফারুকী এবং তৎকালীন জাতীয় সংসদের সদস্য মাওলানা আজম তারিককে গ্রেফতার করা হয়। ১৯৯৭ সালের ফেব্রুয়ারি মাসে উভয়ই লাহোরের অধিবেশন আদালতের পাশে একটি শক্তিশালী বিস্ফোরণের শিকার হন। এই বিস্ফোরণে জিয়াউর রহমান নিহত হন। সে সময় জিয়াউর রহমানের বয়স ছিল ৪২ বছর। বিস্ফোরণে আজম তারিক গুরুতর ভাবে আহত হন এবং প্রায় ৬০ জন পুলিশও আহত হন।
অপরিমিত ঔষধসেবন

অপরিমিত ঔষধসেবন (ড্রাগ ওভারডোজ বা ওডি) হল বাঞ্ছনীয় পরিমাণের চেয়ে অপরিমিত বা অতিমাত্রায় ঔষধ বা অন্য কোনও মাদকসেবন বা প্রয়োগ করা। ড্রাগ চেয়ে সুপারিশ করা হয় বৃহত্তর পরিমাণে বা অন্যান্য পদার্থ। সাধারণত এটি এমন ক্ষেত্রে ব্যবহৃত হয় যখন স্বাস্থ্যের জন্য কোনও ঝুঁকির সম্ভাবনা থাকে। অপরিতিপ মাত্রা বিষাক্ত অবস্থা বা মৃত্যুর কারণ হতে পারে।
অবৈধ ওষুধের ব্যবহার, প্রচুর পরিমাণে, বা ড্রাগ বিরত থাকার পরেও অতিরিক্ত পরিমাণে প্ররোচিত করতে পারে। কোকেন ব্যবহারকারীরা যারা আন্তঃসৃষ্টিতে ইনজেকশন দেয় তারা সহজেই দুর্ঘটনাক্রমে অতিরিক্ত পরিমাণে গ্রহণ করতে পারে, কারণ একটি আনন্দদায়ক ওষুধ সংবেদন এবং অতিরিক্ত মাত্রার মধ্যে মার্জিন কম। অনিচ্ছাকৃত অপব্যবহারের মধ্যে পণ্যের লেবেলগুলি পড়তে বা বুঝতে ব্যর্থতার কারণে ডোজটিতে ত্রুটি অন্তর্ভুক্ত থাকতে পারে। দুর্ঘটনাজনিত ওভারডোজ অতিরিক্ত ওষুধের ফলে, ওষুধের সক্রিয় উপাদানগুলি শনাক্ত করতে ব্যর্থ হওয়া বা বাচ্চাদের দ্বারা অজস্র ইনজেশনও হতে পারে। অল্প বয়স্ক শিশুদের মধ্যে একটি সাধারণ অজান্তেই অতিরিক্ত পরিমাণে আয়রনযুক্ত বহু-ভিটামিন জড়িত।
একাধিক ওষুধ একসাথে মিশ্রিত করার কারণে 'ওভারডোজ' শব্দটি প্রায়শই বিরূপ ওষুধের প্রতিক্রিয়া বা নেতিবাচক ড্রাগের মিথস্ক্রিয়াগুলির জন্য বর্ণনাকারী হিসাবে ব্যবহৃত হয়।
গৃহীত পদার্থটি প্রায়শই ব্যক্তিটিকে জিজ্ঞাসা করে নির্ধারণ করা যেতে পারে। যাইহোক, যদি তারা সচেতনতার পরিবর্তিত স্তরের কারণে এই তথ্যটি না দেয় বা না করতে পারে তবে বাড়ির অনুসন্ধান বা বন্ধু এবং পরিবারের জিজ্ঞাসাবাদ সহায়ক হতে পারে।
মেকআপ সেক্স

মেকআপ সেক্স, যৌন সঙ্গমের জন্য একটি অনানুষ্ঠানিক শব্দ যা অন্তরঙ্গ ব্যক্তিগত সম্পর্কের দ্বন্দ্বের পরে সংঘটিত হতে পারে। এই দ্বন্দ্বগুলি ছোটখাটো যুক্তিতর্ক থেকে শুরু করে সম্পর্কের ব্রেকআপ পর্যন্ত হতে পারে। এই পরিস্থিতিতে সেক্স আরো সন্তোষজনক এবং অতিরিক্ত বিনিয়োগ হিসাবে মানসিকভাবে তাৎপর্যপূর্ণ হয়ে উঠতে পারে। এটি কখনও কখনও দ্বন্দের পর আত্মশুদ্ধির অভিজ্ঞতা অনুসরণ করে কারও সঙ্গীর সাথে পুনর্মিলন এবং সঙ্গীকে পুনঃ আবিষ্কারের শারীরিক বহিঃপ্রকাশ হিসাবে ধারণা করা হয় এবং অন্তর্নিহিত বিরোধগুলি সমাধান করে।
মেকআপ সেক্সকে রোমান্টিক দ্বন্দ্ব থেকে উদ্ভূত যৌন আকাঙ্ক্ষা বৃদ্ধির জন্য দায়ী করা হয়। সম্পর্কের মধ্যে বিরোধের পরে, উত্তেজনার হস্তান্তর ঘটতে পারে যা ক্ষোভকে উত্তেজনায় স্থানান্তর করে। বিশেষজ্ঞরা মেকআপ সেক্সের দৃষ্টিভঙ্গির সাথে একমত নন, কেউ কেউ বিশ্বাস করেন যে, মেকআপ সেক্স অসুস্থ কারণ এটি "লড়াই, নাটক এবং সাধারণত খারাপ আচরণের" পুরস্কার স্বরুপ। যৌন বিশেষজ্ঞ এবং টেলিভিশন ব্যক্তিত্ব জেসিকা ও'রেলি মেকআপ সেক্সকে ইতিবাচক হিসাবে বর্ণনা করেছেন, কারন এটি বিরোধ নিষ্পত্তি করে যা কেবল যৌনতার মাধ্যমেই সমাধান করা যায়। মেকআপ সেক্স আরও তীব্র হতে পারে, কারণ এটি অন্তর্নিহিত সংবেদনগুলি অবমুক্ত করতে সহায়তা করে।
হালিমা খাতুন (রাজনীতিবিদ)

হালিমা খাতুন বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
হালিমা খাতুন পঞ্চম ও ষষ্ঠ জাতীয় সংসদের মহিলা আসন ২৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
সেলিনা রউফ চৌধুরী

সেলিনা রউফ চৌধুরী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
সেলিনা রউফ চৌধুরী ষষ্ঠ জাতীয় সংসদের মহিলা আসন ২৩ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।